फेक न्यूज़ के राजनीतिक षड्यंत्रों हेतु उपयोग का अंदाज़ा तब लगता है जब 2016 के अमेरिकी राष्ट्रपति चुनावों में सोशल मीडिया और फेक न्यूज़ की भूमिका पर नेशनल ब्यूरो ऑफ इकॉनॉमिक रिसर्च के एक शोध पत्र में आलकॉट, हंट और मैथ्यू बताते हैं कि इन चुनावों से तीन माह पहले फ़ैलने वाली फेक न्यूज़ स्टोरीज में से ट्रम्प से जुड़ी झूठी खबरें 3 करोड़ बार रिट्वीट की गईं जबकि हिलेरी क्लिंटन से जुड़ी ऐसी ही खबरें केवल 80 लाख बार रिट्वीट की गईं। यद्यपि केवल .92 प्रतिशत अमेरिकी नागरिकों ने ट्रम्प से जुड़े फेक न्यूज़ को देखा और याद रखा जबकि हिलेरी क्लिंटन के लिए यह संख्या .23 प्रतिशत थी। इन फेक न्यूज़ पर विश्वास करने वाले लोगों की संख्या देखने और याद रखने वाले लोगों की भी आधी थी।